b'\n_START_ARTICLE_\nHundisilma talu\n_START_PARAGRAPH_\nHundisilma talu on talu L\xc3\xa4\xc3\xa4ne-Virumaal Haljala vallas Eru k\xc3\xbclas._NEWLINE_See on Edgar Savisaare elukoht, mille vahetusse \xc3\xbcmbrusse j\xc3\xa4\xc3\xa4b Lahemaa rahvuspark. Perekond Savisaared kolisid tallu 24. veebruaril 1996._NEWLINE_Hundisilma talu ostis Edgar Savisaar enda v\xc3\xa4itel 1995. aastal 200 000 krooni eest. 14,1 hektari suurusel maat\xc3\xbckil on eramu ja mitu abihoonet kogupindalalt 434 ruutmeetrit. Maa-ameti hinnastatistika p\xc3\xb5hjal tehtud Peeter Raidla arvutuse j\xc3\xa4rgi v\xc3\xb5is talu v\xc3\xa4\xc3\xa4rtus 2007. aastal olla 4 miljonit krooni (Maa-amet, 2007)._NEWLINE_Enne Teist maailmas\xc3\xb5da tegutses seal k\xc3\xbcla rahvamaja. Hiljem asus hoones metsamehe kordon, kus elasid metsavaht ja metsat\xc3\xb6\xc3\xb6line.'